ໂຈນທະເລ ໂຈມຕີ ກຳປັ່ນ ລຳລຽງນ້ຳມັນ ຍີ່ປຸ່ນ ນອກຝັ່ງ ມາເລເຊຍ
ພວກໂຈນທະເລ ສາມາດຂົນຍ້າຍນ້ຳມັນ ປະມານນຶ່ງລ້ານລິດ ໃສ່ເຮືອສອງລຳ ທີ່ຢູ່ໃກ້ໆນັ້ນ ກ່ອນທີ່ຈະຫລົບໜີໄປ ພ້ອມກັບຈັບຕົວປະກັນ ຊາວອິນໂດເນເຊຍ 3 ຄົນ ໄປນຳ.
ໂຈນທະເລ ໄດ້ລັກພາຕົວ ສະມາຊິກຈຸເຮືອ 3 ຄົນ ແລະຍຶດ ເອົານ້ຳມັນກາຊວນຫລາຍລ້ານລິດ ໃນການໂຈມຕີກຳປັ່ນ ບັນທຸກນ້ຳມັນຂອງຍີ່ປຸ່ນ ຢູ່ນອກແຄມຝັ່ງທະເລກ້ຳຕາເວັນ ຕົກຂອງມາເລເຊຍ ຕຳຫຼວດມາເລເຊຍ ກ່າວວ່າ ພວກໂຈນທະເລ 6 ຄົນ ທີ່ຕິດ ອາວຸດໄດ້ເຂົ້າໄປຫາກຳປັ່ນບັນທຸກນ້ຳມັນທີ່ວ່ານີ້ດ້ວຍເຮືອ ໄວ ແລ້ວກໍປີນຂຶ້ນໄປຈັບກຸມພວກຈຸເຮືອສ່ວນໃຫຍ່ໄວ້ ໃນ ຕອນເຊົ້າວັນອັງຄານວານນີ້ ພວກໂຈນທະເລ ສາມາດຂົນຍ້າຍນ້ຳມັນ ປະມານນຶ່ງລ້ານ ລິດ ໃສ່ເຮືອສອງລຳທີ່ຢູ່ໃກ້ໆນັ້ນ ກ່ອນທີ່ຈະຫລົບໜີໄປ ພ້ອມດ້ວຍຈັບຕົວປະກັນ ຊາວ ອິນໂດເນເຊຍ 3 ຄົນ ໄປນຳ ກຳປັ່ນບັນທຸກນ້ຳມັນຂອງຍີ່ປຸ່ນລຳນີ້ແມ່ນໄດ້ເດີນທາງອອກຈາກສິງກະໂປ ມຸ້ງໜ້າໄປ ຍັງມຽນ ມາ ໄດ້ຖືກໂຈມຕີ ໃນບໍລິເວນຊ່ອງແຄບ Malacca ຊຶ່ງເປັນບ່ອນທີ່ການລຳ ລຽງນ້ຳມັນສ່ວນ ໃຫຍ່ຂອງໂລກ ຜ່ານໄປນັ້ນ ການໂຈມຕີຂອງໂຈນທະເລ ໃນບໍລິເວນຊ່ອງແຄບດັ່ງກ່າວ ໄດ້ຫຼຸດລົງໃນຫຼາຍໆປີທີ່ ຜ່ານມາ ທັງນີ້ກໍເປັນຍ້ອນມີການລາດຕະເວນເພີ້ມຂຶ້ນແລະການເອົາມາດຕະການທີ່ ເຂັ້ມງວດ ໃນດ້ານ ຄວາມປອດໄພ ແຕ່ວ່າການປຸ້ນສະດົມດັ່ງກ່າວນີ້ ແມ່ນມີເພີ່ມຂຶ້ນ ໃນປີກາຍນີ້ ພວກເຈົ້າໜ້າທີ່ບໍ່ໄດ້ກ່າວວ່າ ແມ່ນຜູ້ໃດທີ່ພວກເຂົາເຈົ້າເຊື່ອວ່າ ເປັນຜູ້ຮັບຜິດຊອບ ໃນການໂຈມຕີ ເມື່ອວັນອັງຄານວານນີ້